Mõnikord võib juhtuda, et Sul on isu. Isu millegi hea järele. Ja siis märkad, et kätte on jõudnud kevad ja kätte on jõudnud aeg, kui sügavkülm tuleks tasapisi tühjaks saada. Ma tavaliselt mingisuguseid retsepte oma blogisse ei pane, aga on üks keeks, mida ma pean jagama, sest see oli lihtsalt nii hea.
2 suurt muna
180 g suhkrut
250 g maitsestamata jogurtit
45 g õli
225 g nisujahu
2 tl küpsetuspulbrit
1 sl vaniljesuhkrut
100-120 g pohli (sobivad ka külmutatud)
Retsept on algupärast pärit Nami-namist, mina lihtsalt olen seda kohendanud enda jaoks sobivamaks.
Valmistamine: klopi munad suhkrutega kohevaks ja heledaks vahuks. Sega juurde jogurt ja õli. Sega jahu ja küpsetuspulber omavahel, sega õrnalt taina hulka. Viimasena sega juurde puhastatud pohlad. Küpseta 50 minutit 180- kraadises ahjus ja valmis ongi. Eemalda vormist, lase natuke jahtuda (kui lastakse) ja söö ära. Nii lihtne ja nii hea.
Alati polegi vaja jalgratast leituda - mõnikord on kõige lihtsamad asjad kõige paremad asjad :)